projecte-aina/catalan_government_crawling huggingface dataset:
Una de les finalitats del SOC és fomentar l'emprenedoria i l'autoocupació en coordinació amb els organismes i les unitats competents en matèria de promoció econòmica, de l' economia social i la creació d'empreses.
El foment de l'emprenedoria i de l'autoocupació són els serveis i els programes que s'adrecen a promoure les iniciatives empresarials mitjançant l'economia social, el treball autònom o altres fórmules jurídiques.
En aquest sentit, el SOC treballa per facilitar la seva col·laboració, cooperació i coordinació amb els departaments amb competències en polítiques de foment de l'activitat econòmica i del teixit productiu, en polítiques educatives, sanitàries, assistencials i universitàries, per a afavorir l'ocupació, la consolidació i el creixement empresarial, l'emprenedoria i els llocs de treball més qualificats.
Així mateix, el SOC promou la cooperació amb les universitats com a agents clau per a la formació inicial i al llarg de la vida laboral, el foment de l'emprenedoria, el naixement de noves empreses intensives en coneixement i el desenvolupament de nous nínxols d'ocupació.
� El SOC informa les empreses, entitats i organitzacions i els ofereix els serveis i recursos que tenen a la seva disposició relacionats amb la selecció, la contractació i la formació de les persones treballadores.
També promou l'intercanvi de bones pràctiques empresarials que tenen a veure amb polítiques i relacions laborals que posen al centre les persones treballadores.
Suport en la selecció, contractació i formació
Informació en matèria d'ocupació
Aquest programa fomenta accions per a la contractació laboral temporal i acompanyament a la inserció de les persones en situació d'atur de llarga durada amb l'objectiu de millorar la seva ocupabilitat, trencar amb la seva situació de desocupació i, d'aquesta manera, evitar-ne la cronificació i facilitar-les experiència professional per a la seva inserció laboral.
Les actuacions ocupacionals que ofereix aquest programa i que les persones participants han de portaran a terme són:
Les persones en situació de desocupació de llarga durada que compleixen tots els requisits legals per a poder formalitzar un contracte de treball en el moment de la seva signatura.
El procediment per sol·licitar aquestes subvencions com també totes les característiques i els requeriments es defineixen a les normes de bases que els regulen i a través de les convocatòries que s'obrin.
Subvencions per dur a terme projectes que desenvolupin accions ocupacionals integrades amb l'objectiu de facilitar la inserció laboral i la qualificació de les persones joves desocupades d'entre 16 i 25 anys.
Les actuacions següents: tutorització i acompanyament a la inserció; formació; promoció de la participació d'empreses en el programa, i experiència professional mitjançant contracte laboral.
Programa cofinançat per la Iniciativa d'Ocupació Juvenil del Fons Social Europeu
Guia de Prescripcions Tècniques de Joves per l'Ocupació 2016 - Entitats locals
Guia externa de les instruccions adreçades a les entitats locals per a la gestió de les actuacions formatives- Aplicació GIA en el Programa Joves per l'Ocupació 2016
Guia de Prescripcions tècniques de Joves per l'ocupació 2016 – Entitats contractants
Per a les actuacions de tutoria, formació i promoció de la participació d'empreses poden ser beneficiàries les entitats locals:
Per a l'actuació d'experiència professional en empreses mitjançant un contracte de treball poden ser beneficiàries les empreses, així definides en el dret mercantil, i les entitats i institucions sense ànim de lucre que hagin estat seleccionades per les entitats locals.
El Programa finalitzarà el 31 de març de 2018.
Resolució TSF/1912/2016, d'1 d'agost, per la qual s'obre la convocatòria per a l'any 2016 i la convocatòria anticipada per a l'any 2017, per a la concessió de subvencions destinades al Programa d'experiència professional per a l'ocupació juvenil a Catalunya "Joves per l'ocupació".
Ordre EMO/254/2015, de 5 d'agost, de modificació de l'Ordre EMO/251/2014, de 4 d'agost, per la qual s'estableixen les bases reguladores per a la concessió de subvencions del Programa d'experiència professional per a l'ocupació juvenil a Catalunya Joves per l'ocupació, i s'obre la convocatòria per a l'any 2015 i la convocatòria anticipada per a l'any 2016.
Ordre EMO/251/2014, de 4 d'agost, per la qual s'estableixen les bases reguladores per a la concessió de subvencions del Programa d'experiència professional per a l'ocupació juvenil a Catalunya Joves per l'ocupació, i s'obre la convocatòria per a l'any 2014 i la convocatòria anticipada per a l'any 2015.
"Joves per l'ocupació" és un programa en què s'alterna la formació amb l'experiència pràctica, amb l'objectiu millorar l'ocupabilitat de les persones joves que no tenen feina, proporcionant a aquest col·lectiu la qualificació i les competències professionals necessàries perquè puguin reformular la seva trajectòria professional i, d'aquesta manera, entrar al mercat laboral amb unes mínimes garanties d'estabilitat i/o retornar al sistema educatiu.
El programa ofereix una subvenció a les entitats promotores i empreses contractants per a dur a terme les següents actuacions, adreçades a persones joves desocupades d'entre 16 i 24 anys, i a menors de 30 anys en el cas de persones amb un grau de discapacitat igual o superior al 33%
Entitats promotores: Per dur a terme les accions de tutorització i acompanyament a inserció, formació, i promoció de la participació d'empreses en el programa, poden ser beneficiàries de la subvenció les entitats locals següents, que compleixin els requisits establerts a la normativa reguladora.
Entitats contractants: Per dur a terme l'actuació d'experiència professional mitjançant un contracte de treball, d'acord amb els requisits establerts, poden ser entitats beneficiàries de la subvenció les empreses definides d'aquesta manera en el dret mercantil, i les entitats i institucions sense ànim de lucre que hagin estat seleccionades per les entitats locals, d'acord amb la mateixa normativa que regula aquest programa.
El procediment per sol·licitar aquestes subvencions així com totes les característiques i els requeriments es defineixen a les normes de bases que els regulen i a través de les convocatòries que s'obrin.
El programa Treball i Formació té com a objectiu afavorir la contractació de persones en situació d'atur, a través del suport a entitats perquè duguin a terme accions d'experiència laboral, de formació, de coordinació i de suport tècnic.
Aquest Programa doncs es concreta en accions ocupacionals destinades a dur a terme projectes de millora de l'ocupabilitat de les persones treballadores, especialment les que tenen més dificultats d'accés al mercat laboral, per mitjà d'accions d'experiència laboral i de formació; i, si s'escau, accions de coordinació i suport.
El programa Treball i Formació conté les línies i accions següents:
- PANP: persones en risc de caure en situació d'atur de llarga durada, no perceptores de prestació per desocupació o subsidi ni ajuts, preferentment més grans de 45 anys.
- PRGC: persones destinatàries de la renda garantida de ciutadania.
- DONA: dones en situació d'atur (s'inclouen les dones víctimes de violència de gènere).
- ACOL: persones que obtinguin una autorització de residència temporal per circumstàncies excepcionals d'arrelament social.
- COOR: accions de coordinació i suport (personal propi o de nova contractació)
- COVID: contractacions de 9 mesos a jornada completa i acció de formació.
Per a persones inscrites com a demandants d'ocupació no ocupades (DONO) a partir del 16 de març de 2020.
- PANP-COVID: contractacions de 9 mesos a jornada completa i acció de formació.
Per a persones en risc de caure en situació d'atur de llarga durada, no perceptores de prestació per desocupació o subsidi ni ajuts
El Servei Públic d'Ocupació de Catalunya (SOC) subvenciona els contractes de treball, les accions formatives a realitzar de forma obligatòria durant el contracte i dins de l'horari laboral.
- Joves: persones joves entre 17 i 21 anys que tinguin la condició de tutelats i extutelats per l'Administració de la Generalitat de Catalunya.
El SOC subvenciona els contractes de treball, les accions formatives a realitzar de forma obligatòria durant el contracte i dins de l'horari laboral i, si escau, les accions de coordinació i suport tècnic (personal propi o de nova contractació)
- Els ajuntaments i els consells comarcals o, en el seu lloc, els seus organismes autònoms, o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquelles, per a les línies de subvencions PANP, PRGC, DONA i COOR.
- Les entitats sense ànim de lucre legalment constituïdes amb centre de treball a Catalunya, per a les línies de subvenció PRGC i ACOL.
- Les empreses d'inserció acreditades amb centre de treball a Catalunya, per a la línia de subvencions de joves.
El procediment per sol·licitar aquestes subvencions com també totes les característiques i els requeriments es defineixen a les normes de bases que els regulen i a través de les convocatòries que s'obrin.
Programa Treball i Formació Tràmits Gencat
Consultes: Si voleu fer qualsevol consulta, us podeu adreçar a: [EMAIL]
El programa "Foment de la incorporació de persones majors de 45 anys al mercat de treball" vol incentivar, mitjançant la concessió de subvencions, la contractació i la creació d'ocupació per a persones majors de 45 anys que es troben en situació d'atur i amb dificultats per reincorporar-se al mercat laboral.
El SOC subvenciona els contractes de treball per una durada mínima de 6 mesos i una durada màxima de 12 mesos, tret de la contractació de persones discapacitades que podrà ser màxim de 18 mesos.
La jornada laboral a subvencionar està entre el 50% i el 100%
Aquest programa ofereix subvencions a les persones físiques i jurídiques amb capacitat per contractar laboralment i amb centre de treball a Catalunya, amb l'objectiu de fomentar la contractació de persones majors de 45 anys en situació d'atur i amb dificultats per reincorporar-se al mercat de treball.
Les persones físiques i jurídiques amb capacitat per contractar laboralment, amb centre de treball a Catalunya.
Les contractacions subvencionades en el marc d'aquest programa es destinen persones treballadores majors de 45 anys, que es trobin en situació d'atur (durant un període seguit de 6 mesos), i que estiguin inscrites com a demandants d'ocupació no ocupat (DONO) al Servei Públic d'Ocupació de Catalunya.
El procediment per sol·licitar aquestes subvencions, així com totes les característiques i els requeriments es defineixen a les normes de bases reguladores i a través de les convocatòries que s'obrin.
Els serveis, programes i actuacions que el Servei Públic d'Ocupació de Catalunya impulsa en l'àmbit del foment de l'ocupació volen facilitar la inserció de persones en situació d'atur que tenen dificultats afegides o especials a l'hora de trobar feina.
En aquest àmbit es promouen les iniciatives destinades de manera prioritària a persones desocupades que formen part de col·lectius amb més risc d'exclusió laboral o social, per proporcionar-los l'experiència laboral en entorns real de treball i la qualificació necessària per a la inserció.
També s'hi emmarquen actuacions que vetllen per la igualtat en l'accés al mercat de treball, la permanència i la promoció de persones de col·lectius que, de manera conjuntural o estructural, tenen especials dificultats d'inserció laboral o necessiten un suport reforçat.
Per això, el SOC finança el desenvolupament d'instruments, itineraris i actuacions de suport a llocs de treball o mercats protegits, i també la creació i millora de centres de treball especial i d'empreses d'inserció.
Un altre criteri de les accions de foment de l'ocupació és que han de servir per avançar en la conciliació de la vida personal, familiar i laboral, en la corresponsabilitat entre dones i homes, la no discriminació i l'erradicació de les diferències de gènere.
El contracte de formació i aprenentatge té per objectiu la qualificació professional de les persones treballadores en un règim d'alternança d'activitat laboral retribuït en una empresa amb activitat formativa que es rep en el marc del sistema de formació professional per l'ocupació o del sistema educatiu.
Les persones treballadores que compleixin els requisits següents:
D'una banda, la durada mínima serà d'1 any i màxima de 3 (6 mesos mínim per conveni col·lectiu); i, de l'altra, el salari no pot ser inferior al Salari Mínim Interprofessional, 735,90 euros (14 pagues) per al 2018.
Els beneficis per a les persones treballadores són els següents:
La jornada laboral es distribuirà de la manera següent: el primer any el 75% activitat laboral i el 25% activitat formativa; i el segon i tercer any, el 85% activitat laboral i el 15% formativa.
Destacar el fet que, des del 4 de juliol de 2018, les persones joves sense titulació inscrites a la Garantia Juvenil que subscriguin un contracte per a la formació i l'aprenentatge podran sol·licitar un ajut econòmic que consistirà en un complement salarial que s'afegirà a l'import estipulat en el contracte de formació.
Els requisits a complir són els següents:
- No tenir cap de les següents titulacions: batxillerat, tècnic de grau mig; títol oficial superior al batxillerat; cap titulació equivalent a les anteriors; certificat de professionalitat nivell 2 o 3.
- Comprometre's a iniciar i fer una activitat formativa durant tota la vigència del contracte i, com a mínim, un any.
Així, la persona jove beneficiària percebrà un ajut econòmic mensual de 430,27€ equivalent al 80% de l'IPREM, durant tota la vigència del contracte de formació i aprenentatge, i fins a un màxim de 18 mesos.
Model de contracte de treball per a la formació i l'aprenentatge
En el marc del programa de Garantia Juvenil a Catalunya, el SOC incentiva la contractació en pràctiques de joves amb formació per millorar la seva ocupabilitat amb l'adquisició de les aptituds i les competències derivades de la pràctica laboral i afavorir, i d'aquesta manera, la seva incorporació al mercat laboral de forma estable i duradora en el temps.
Aquest programa ofereix subvencionar contractes de treball en pràctiques durant un període de sis mesos a jornada completa, a ajuntaments de Catalunya, consells comarcals de Catalunya, i entitats sense ànim de lucre legalment constituïdes i amb centre de treball.
D'aquesta manera, el programa facilita que joves menors de 30 anys a l'atur puguin dur a terme un període de pràctiques laborals, en un termini de 4 mesos després d'haver acabat l'educació formal o bé de quedar-se en situació d'atur.
Entitats beneficiàries de les subvencions: Els ajuntaments de Catalunya; els consells comarcals de Catalunya, i les entitats sense ànim de lucre legalment constituïdes i amb centre de treball a Catalunya.
Persones destinatàries de les contractacions: Podran accedir a aquests contractes en pràctiques les persones que compleixin els requisits següents:
El procediment per sol·licitar aquestes subvencions, així com totes les característiques i els requeriments, es defineixen a les normes que regulen les convocatòries corresponents.
L'objectiu dels Projectes singulars és reforçar l'ocupabilitat de les persones joves no ocupades i no integrades en els sistemes d'educació o formació, mitjançant la realització d'actuacions encabides en el que determina el Pla Nacional d'Implementació de la Garantia Juvenil.
Les actuacions que obligatòriament cal desenvolupar són:
- Orientació que inclogui l'assessorament individualitzat, orientació professional i en emprenedoria, informació laboral i acompanyament en la cerca d'ocupació.
- Formació professionalitzadora ajustada a les necessitats de les persones participants.
Aquesta formació pot ser formació del Fitxer Català d'Especialitats Formatives, programes de Formació i Inserció, o bé formació a mida.
Que es poden complementar amb les actuacions opcionals següents:
- Pràctiques no laborals destinades a persones joves qualificades sense experiència professional.
- FP Dual, aquesta actuació es vehicula a partir d'un contracte.
Al programa de Projectes Singulars s'hi pot presentar una única entitat o bé diferents entitats agrupades:
Poden ser beneficiàries les entitats següents, sempre que compleixin els requisits establerts a la normativa reguladora del programa:
El procediment per sol·licitar aquestes subvencions com també totes les característiques i els requeriments es defineixen a les normes de bases reguladores i a través de les convocatòries que s'obrin.
El Servei Públic d'Ocupació de Catalunya (SOC) mitjançant el programa Fem ocupació per a joves promou projectes que desenvolupin actuacions ocupacionals per afavorir la inserció laboral de les persones joves d'entre 18 i 29 anys, en situació d'atur i prioritàriament amb experiència professional, proporcionant-los entre altres recursos, la formació necessària per ocupar un determinat lloc de treball.
El programa s'adreça a persones joves que disposen del títol d'Ensenyament Secundari Obligatori, de Batxillerat o d'un Cicle Formatiu de Grau Mig.
I també als joves que, malgrat no disposar d'alguna d'aquestes titulacions, disposen de la corresponent equivalència a efectes laborals o acadèmics.
Cadascuna de les persones joves que participi en aquest programa rebrà les actuacions ocupacionals següents:
Aquest programa ofereix ajuts a entitats per dur a terme les actuacions següents:
Hi ha dos tipus d'entitats beneficiàries d'aquests ajuts en funció de les actuacions que portin a terme:
Entitats promotores: són les que porten a terme actuacions de prospecció i assessorament d'empreses; orientació en el procés de contractació i formació segons el lloc de treball.
Entitats contractants: són les que faciliten l'adquisició d'experiència professional mitjançant un contracte laboral.
Poden ser entitats promotores les entitats següents, sempre que compleixin els requisits establerts a la normativa reguladora de les convocatòries d'aquestes subvencions.
Poden ser entitats contractants les entitats següents, sempre que compleixin els requisits establerts a la normativa reguladora de les convocatòries d'aquestes subvencions.
Persones destinatàries de les actuacions subvencionades
El procediment per sol·licitar aquestes subvencions com també totes les característiques i els requeriments es defineixen a les normes de bases reguladores i a través de les convocatòries que s'obrin.
Un dels col·lectius que s'ha vist afectat per la destrucció de llocs de treball fruit de la crisi dels darrers anys ha estat el de les persones de 30 o més anys, les quals, en un percentatge força elevat encara es troben en situació d'atur.
Per evitar la cronificació d'aquestes situacions i que esdevinguin persones desocupades de llarga durada, en el marc de les polítiques actives d'ocupació s'ha creat el Programa 30 plus, que pren com a punt de partida les necessitats reals de les empreses.
En funció dels llocs de treball existents al territori, se seleccionen les persones més adients per a aquestes vacants i se'ls facilita la formació específica més adequada per desenvolupar correctament les tasques que es demanen.
El programa 30 plus ofereix subvencions a entitats perquè duguin a terme projectes d'actuacions ocupacionals per afavorir la inserció laboral de persones en situació d'atur a partir de 30 anys, preferentment d'entre 30 i 45 anys i, amb baix nivell formatiu, proporcionant-los, entre d'altres recursos, la formació i competències necessàries per ocupar un determinat lloc de treball.
Inclou aquestes actuacions ocupacionals:
- Prospecció i assessorament d'empreses.
- Acompanyament en el procés de contractació i formació.
- Formació vinculada a un contracte de treball i a les necessitats de la persona participant (durada mínima de 20 hores i un màxim de 100 hores, excepcionalment es podran fer més de 100 hores amb la finalitat d'obtenir un certificat de professionalitat)
- Experiència professional mitjançant un contracte laboral (la durada del contracte subvencionat és d'un mínim de 6 mesos i un màxim de 9)
Persones en situació d'atur de 30 anys i més, preferentment d'entre 30 i 45 anys, i amb un baix nivell formatiu, que estiguin inscrites a l'Oficina de Treball del SOC com a demandants d'ocupació no ocupats, i que compleixin tots els requisits legals per poder formalitzar un contracte de treball.
Entitats promotores de les actuacions ocupacionals
Com a promotores de les actuacions ocupacionals poden optar a aquestes subvencions les entitats que compleixin els requisits establerts a la normativa vigent:
Com a entitats contractants de les persones en situació d'atur, poden ser beneficiàries de les subvencions les empreses, així definides al dret mercantil, els autònoms, les societats civils privades i les entitats i institucions sense ànim de lucre, sempre que hagin estat seleccionades per les entitats promotores de les actuacions ocupacionals.
La detecció, la derivació i la selecció de les persones participants es realitza, de manera coordinada, entre l'entitat promotora, el Servei Públic d'Ocupació de Catalunya i els agents del territori que treballen amb aquest col·lectiu.
Entitats promotores i contractants
El procediment per sol·licitar aquestes subvencions així com totes les característiques i els requeriments es defineixen a les bases que les regulen i a través de les convocatòries que s'obrin.
El 29 de maig de 2014 el Govern de l'Estat de Baden-Württemberg i el Govern de Catalunya van signar un Acord de cooperació per al foment de la mobilitat laboral entre ambdues regions.
En el marc d'aquest Acord de cooperació, el Departament de Treball, Afers Socials i Famílies de la Generalitat, conjuntament amb el Ministeri d'Economia i Finances de Baden-Württemberg, han concretat un programa de suport a la mobilitat laboral.
Els objectius principals del Programa són:
Les persones seleccionades per participar en el Programa poden beneficiar-se de formació subvencionada en llengua alemanya en el Goethe Institut de Barcelona, fins a assolir el nivell adient (B2) per poder incorporar-se a un lloc de treball a la regió alemanya.
No és necessari disposar d'un nivell previ de llengua alemanya.
Adquirir coneixements de la forma de vida i del sistema laboral de la regió de Baden-Württemberg.
Un cop finalitzat el procés de capacitació lingüística, a més de les aptituds proactives de cada participant en el seu procés de recerca de feina, el Servei Públic d'Ocupació de Baden-Württemberg recolzarà aquest procés per facilitar-ne la integració en el mercat de treball.
Les professions i especialitats demandades són:
Mecànica, mecatrònica i automatismes:
Enginyer/a o Tècnic/a industrial – mecànica, automatismes i mecatrònica, automoció, tecnologia de vehicles
Enginyer/a o Tècnic/a Electrònic/a – sistemes d'automatització, automatismes, sistema electrònic de vehicles, electrotècnia, indústria de producció artesanal, producció industrial, electromecànic/a, mecatrònica
Enginyer/a informàtic/a – desenvolupament de software
Construcció i climatització (perfils qualificats):
Enginyer/a de construccions metàl·liques
Construcció d'edificis (paletes)
Treballadors/ores especialitzats en el formigó
Tècnic/a especialista - sistemes de climatització, ventilació, refrigeració, calefacció i sanitaris
Sector de l'hostaleria i restauració
Cambrers/eres i caps de sala (qualificats/ades)
Educadors/ores - CFGS Educació Infantil, Grau en Educació Infantil, Pedagogia
Un cop admeses, les persones que participen al programa adquireixen uns compromisos que es mantenen al llarg de tot el procés:
Aquests compromisos estan recollits a la corresponent Carta de Compromís que les persones participants han de signar a l'inici del Programa.